(Mūzika) Šis ir cilvēku tests.
Tests, lai pārbaudītu, vai esat cilvēks.
Lūdzu, paceliet roku, ja kaut kas no minētā attiecas uz jums!
Esam sarunājuši? Ja?
Tad sākam!
Vai esat kādreiz ēduši puņķus,
jau pieaugušā vecumā?
(Smiekli)
Viss kārtībā, šeit ir droši.
Vai esat kādreiz izdvesuši klusu, dīvainu skaņu,
atceroties kādu neērtu situāciju?
(Nopūta)
Vai esat kādreiz tīši
sākuši rakstīt īsziņu ar mazo burtu,
lai radītu iespaidu, ka esat noskumuši vai vīlušies?
(Smiekli)
Labi.
Vai esat kādreiz īsziņas beigās rakstījuši „Punkts.”,
lai parādītu, ka esat agresīvi noskaņoti?
Labi. Punkts.
Vai esat kādreiz smējušies vai smaidījuši,
kad kāds jums saka ko riebīgu,
un tad pavadījuši atlikušo dienas daļu,
prātojot, kāpēc tā reaģējāt?
Jā.
Vai jums kādreiz ir šķitis, ka jūsu lidmašīnas biļete pazūd
vai tūkstošiem reižu, kamēr nokļūstat
no reģistrācijas līdz izejai uz lidmašīnu?
Jā.
Vai esat kādreiz uzvilkuši bikses
un tad vēlāk pamanījuši,
ka tās starā pie augšstilba ir iemīcīta nomaldījusies zeķe?
(Smiekli)
Labi.
Vai esat kādreiz mēģinājuši uzminēt kāda cilvēka paroli
tik daudz reižu, ka viņa kontu tādēļ nobloķē?
Mmm.
Vai jums kādreiz ir bijusi tā smeldzīgā sajūta, ka kādu dienu
cilvēki atklās, ka esat krāpies?
Jā, šeit ir droši.
Vai esat kādreiz cerējuši, ka ir kāda spēja,
ko vēl neesat atklājuši,
bet kurā jums ir dabas dots talants?
Mmm.
Vai esat kādreiz ko saplēsuši — realitātē —
un tad attapušies meklējam
„Atsaukt” pogu — realitātē?
Vai esat kādreiz pazaudējuši savu TED vārda karti
un tūlīt pat sākuši iztēloties,
kāds varētu izvērsties trīs dienu atvaļinājums Vankūverā?
Vai esat kādreiz brīnījušies,
kā kāds, kuru uzskatījāt par pavisam parastu,
pēkšņi varēja kļūt tik skaists?
Vai esat kādreiz blenzuši telefonā un muļķīgi smaidījuši,
ar kādu sarakstoties?
Vai esat kādreiz šim cilvēkam pēc tam rakstījuši
šos vārdus: „Es blenžu telefonā
un muļķīgi smaidu”?
Vai jums kādreiz ir bijis kārdinājums
un tad esat krituši kārdinājumā
ieskatīties cita cilvēka telefonā?
Vai esat kādreiz sarunājušies ar sevi
un tad pēkšņi atskārtuši,
ka izturaties pret sevi kā īsts kretīns?
(Smiekli)
Vai jūsu telefonam kādreiz ir beigusies baterija
strīda karstumā,
un jums ir šķitis, ka telefons
grib pamest jūs abus?
Vai jums kādreiz ir šķitis,
ka kāda jautājuma risināšana starp jums abiem ir bezjēdzīga,
jo tam būtu jābūt vieglāk
vai tam vienkārši būtu jānotiek dabiski?
Vai jums kādreiz ir ienācis prātā, ka ilgtermiņā
reti kas notiek dabiski?
Vai esat kādreiz pamodušies pilnīgā svētlaimē
un tad pēkšņi sabrukuši, atceroties,
ka kāds jūs ir pametis?
Vai esat kādreiz zaudējuši spēju iztēloties nākotni
bez cilvēka,
kura jūsu dzīvē vairāk nav?
Vai esat kādreiz atskatījušies uz šo gadījumu
ar rudenīgi skumju smaidu
un apjausmu, ka nākotnes būs
tik un tā?
Apsveicu!
Jūs esat pabeiguši testu.
Jūs visi esat cilvēki.
(Aplausi)